laion/Wikipedia-Exotic huggingface dataset:
রংধনু

রংধনু বা রামধনু বা ইন্দ্রধনু হল একটি দৃশ্যমান ধনুকাকৃতি আলোর রেখা যা বায়ুমণ্ডলে অবস্থিত জলকণায় সূর্যালোকের প্রতিফলন এবং প্রতিসরণের ফলে ঘটিত হয়। সাধারণত বৃষ্টির পর আকাশে সূর্যের বিপরীত দিকে রামধনু দেখা যায়। রামধনুতে সাতটি রঙের সমাহার দেখা যায়। দেখতে রামের ধনুকের মতো বাঁকা হওয়ায় এটির নাম রামধনু। বৃষ্টির কণা বা জলীয় বাষ্প-মিশ্রিত বাতাসের মধ্য দিয়ে সূর্যের আলো যাবার সময় আলোর প্রতিসরণের কারণে বর্ণালীর সৃষ্টি হয়। এই বর্ণালীতে আলো সাতটি রঙে ভাগ হয়ে যায়। এই সাতটি রঙ হচ্ছে বেগুনী, নীল, আকাশি, সবুজ, হলুদ, কমলা ও লাল; এই রংগুলোকে তাদের আদ্যক্ষর নিয়ে সংক্ষেপে বলা হয়: বেনীআসহকলা। এই সাতটি রঙের আলোর ভিন্ন ভিন্ন তরঙ্গদৈর্ঘ্যের কারণে এদের বেঁকে যাওয়ার পরিমাণে তারতম্য দেখা যায়। যেমন লাল রঙের আলোকরশ্মি ৪২° কোণে বাঁকা হয়ে যায়। অন্যদিকে বেগুনী রঙের আলোকরশ্মি ৪০° কোণে বাঁকা হয়ে যায়। অন্যান্য রঙের আলোক রশ্মি ৪০° থেকে ৪২°'র মধ্যেকার বিভিন্ন কোণে বাঁকা হয়। এই কারণে রংধনুর রঙগুলোকে একটি নির্দিষ্ট সারিতে সবসময় দেখা যায়। প্রাথমিক উজ্জ্বল রংধনুর একটু উপরে কম উজ্জ্বল আরেকটি গৌণ রংধনু দেখা যায়, যাতে রংগুলি বিপরীত পরিক্রমে থাকে। এই দুই ধনুর মধ্যবর্তী আকাশ (আলেক্সান্ডারের গাঢ় অঞ্চল) বাকি আকাশের থেকে একটু অন্ধকার হয়, তবে ভালো করে লক্ষ না করলে এই তারতম্য নজর এড়িয়ে যেতে পারে। "পশ্চিমবঙ্গে পাঠ্যপুস্তকে 'রামধনু না রংধনু' বিতর্ক"। www.bbc.com। বিবিসি বাংলা। ২৪ জুন ২০২১। সংগ্রহের তারিখ ২৪ জুন ২০২১।  Greenler, Robert (১৯৮০)। Rainbows, Halos, and Glories। Cambridge University Press। আইএসবিএন 0195218337।  Lee, Raymond L. and Alastair B. Fraser (২০০১)। The Rainbow Bridge: Rainbows in Art, Myth and Science। New York: Pennsylvania State University Press and SPIE Press। আইএসবিএন 0-271-01977-8।  Lynch, David K.; Livingston, William (২০০১)। Color and Light in Nature (2nd edition সংস্করণ)। Cambridge University Press। আইএসবিএন 0-521-77504-3। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উদ্ধৃতি শৈলী রক্ষণাবেক্ষণ: অতিরিক্ত লেখা (link) Minnaert, Marcel G. J. (১৯৯৩)। Light and Color in the Outdoors। Springer-Verlag। আইএসবিএন 0-387-97935-2।  একের অধিক |লেখক= এবং |শেষাংশ= উল্লেখ করা হয়েছে (সাহায্য) Minnaert, Marcel G. J. (১৯৭৩)। The Nature of Light and Color in the Open Air। Dover Publications। আইএসবিএন 0-486-20196-1।  একের অধিক |লেখক= এবং |শেষাংশ= উল্লেখ করা হয়েছে (সাহায্য) Naylor, John (২০০২)। Out of the Blue: A 24-Hour Skywatcher's Guide। Cambridge University Press। আইএসবিএন 0-521-80925-8।  একের অধিক |লেখক= এবং |শেষাংশ= উল্লেখ করা হয়েছে (সাহায্য) Boyer, Carl B. (১৯৮৭)। The Rainbow, From Myth to Mathematics। Princeton University Press। আইএসবিএন 0-691-08457-2।  উইকিউক্তিতে Rainbows সম্পর্কিত উক্তির সংকলন রয়েছে। উইকিমিডিয়া কমন্সে রংধনু সংক্রান্ত মিডিয়া রয়েছে।
বিষ্ণুপ্রিয়া দেবী

বিষ্ণুপ্রিয়া দেবী (সেপ্টেম্বর ১৯০৮ — ১৭ জুলাই ১৯৮১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। বিষ্ণুপ্রিয়া দেবী ১৯০৮ সালে রাজশাহী জেলার তানোর উপজেলায় জন্মগ্রহণ করেন। তার পিতার নাম মৃত্যুঞ্জয় মৈত্র ও মাতার নাম মনোমহিনী দেবী। তার জন্মের তিনবছর বয়সের মধ্যেই তার পিতা এবং মাতার মৃত্যু হয়। তখন তিনি তার মেজদির কাছে মানুষ হয়ে ওঠেন। ১১ বছর বয়সে সিরাজগঞ্জের যতীন্দ্রনারায়ণ ভট্টাচার্যের সঙ্গে তার বিবাহ হয়। শ্বশুরবাড়ির প্রায় সকলেই স্বদেশীভাবাপন্ন ছিলেন। বিষ্ণুপ্রিয়া দেবীর ১১ বছর বয়সে বিয়ে হয় এবং স্বামীর বাড়ি থেকে স্বদেশ সেবার অনুপ্রেরণা পান। ১৪ বছর বয়সে স্বামী মারা যাবার পরে ১৯৩১ সালে কলকাতায় আসেন এবং লাবণ্যপ্রভা দত্তর সাথে যুক্ত হয়ে কাজ করেন। ১৯৩২ সালে স্বাধীনতা দিবস পালন করার জন্য দলে দলে মেয়েরা পথে নেমেছিল; বিষ্ণুপ্রিয়া দেবী তখন কংগ্রেস নেত্রী লাবণ্যপ্রভা দত্তের কাছে আসেন রাজনৈতিকভাবে যুক্ততার জন্য। তিনি তখন মেয়েদের বেছে বেছে নিয়ে আইন অমান্য করতে পাঠাবার ব্যবস্থা করছিলেন। বিষ্ণুপ্রিয়াও আন্দোলনে যােগদানের অনুমতি চাইলেন। প্রায় ২৫। ২৬টি সত্যাগ্রহীর সঙ্গে শ্ৰদ্ধানন্দ পার্কে তিনি চলে যান আইন অমান্য করে জাতীয় পতাকা উত্তোলন করতে। সেখানেই তিনি গ্রেপ্তার হন এবং তাঁর প্রতি ছয়মাস সশ্রম কারাদণ্ডের আদেশ হয়। প্রেপ্তার হওয়ার পরে হিজল, প্রেসিডেন্সি ও বহরমপুর জেলে তিনি বন্দী ছিলেন। জেলের মধ্যে কল্যাণী দাস, সুলতা কর প্রভৃতির সঙ্গে মিশে তাদের প্রভাবে তিনি বিপ্লবীদলে যােগদান করার সিদ্ধান্ত গ্রহণ করেন। পরে বেরিয়ে এসে তিনি শােভারানী দত্তের সঙ্গে যুগান্তর নামক বিপ্লবী দলে কাজ করেন। জেল থেকে বাইরে বেরিয়ে এসে বিষ্ণুপ্রিয়া দেবী বি.পি.সি.সি.-র সদস্য নির্বাচিত হন এবং ১৯৪২ থেকে ১৯৪৮ সাল পর্যন্ত কলিকাতায় ২২নং ওয়ার্ড কংগ্রেসের সম্পাদিকা ছিলেন। তা ছাড়া শােভারানী দত্ত নিজে তাঁকে বিপ্লবীদলের কাজ করতে শিক্ষা দেন। রিভলবার আদান-প্রদান করা, লুকিয়ে বিপ্লবীদের সাহায্য করা, তাদের আশ্রয় দেওয়া সবই তিনি শােভারানী দত্তের নির্দেশে করতেন। নানা ধরনের সমাজসেবার কাজ করতেন। এজন্য তিনি ম্যাজিক-ল্যান্টার্ন নিয়ে মালদহ, রাজশাহী, বহরমপুর প্রভৃতি নানা স্থানে ভ্রমণ করেন। এইভাবে জীবনের সার্থকতার সাধনায় তিনি জনসেবার কাজেই নিজেকে ডুবিয়ে রেখেছিলেন। ১৯৮১ সালের ১৭ জুলাই তিনি পরলােকগমন করেন। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৯৮-১৯৯। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
নিওপালপা ডোনাল্ডট্রাম্পি

নিওপালপা ডোনাল্ডট্রাম্পি মথের নিওপালপা গণের একটি প্রজাতি যা দক্ষিণ ক্যালিফোর্নিয়া এবং উত্তর মেক্সিকোতে পাওয়া যায়। ২০১৭ সালের জানুয়ারি মাসে এটির প্রথম বর্ণনা দেন কানাডিয়ান বিজ্ঞানী ভেজরিক নাজারি। তিনি এই নামটি নির্বাচন করেন কারণ এর মাথার আবরণ তাকে ডোনাল্ড ট্রাম্পের মাথার কথা মনে করিয়ে দেয় এবং তিনি আশাবাদী ছিলেন যে এটা ক্ষুদ্র অবহেলিত প্রাণীদের পরিচিতি বাড়াবে। ১৯৮৮ সালে ডেলিবর পলভনি প্রথম Neopalpa গণ এবং Neopalpa neonata প্রজাতির বর্ণনা দেন। এর প্রায় দুই দশক পর নাজারি বোহার্ট এণ্টোমোলোজী জাদুঘর থেকে নমুনাগুলো সংগ্রহ করে পুনরায় পরীক্ষা করেন। তিনি খেয়াল করেন যে কিছু নমুনা ভিন্ন একটি প্রজাতির অন্তর্ভুক্ত। তিনি এই প্রজাতির নাম দেন Neopalpa donaldtrumpi, কেননা এর মাথায় হলুদাভ-সাদা স্তর রয়েছে যা তাকে ডোনাল্ড ট্রাম্পের মাথার চুলের ধরন মনে করিয়ে দেয়। N. donaldtrumpi এর অগ্রডানার উপরের অংশ কমলা-হলুদ তবে ডানার প্রান্তে এবং সামনে ঘন বাদামী দাগ রয়েছে। অগ্রডানার দৈর্ঘ্য ৩ মিমি (০.১২ ইঞ্চি) থেকে ৪.৬ মিমি (০.১৮ ইঞ্চি)। পশ্চাৎ ডানা কিছুটা ভোঁতা, প্রান্ত ঘন রং এর। পুরুষ এবং স্ত্রী পোকায় ডানার রং একই। এর এন্টেনা এর ডানার দৈর্ঘ্যের তিন ভাগের ২ ভাগ এবং এর মাথা হলুদাভ সাদা যার ভিত্তিতে এই মথটির নাম রাখা হয়েছে। গণের আরেক প্রজাতি N. neonata এর তুলনায় N. donaldtrumpi এর পুং প্রজননতন্ত্র ছোট এবং স্ত্রী প্রজনন তন্ত্রে খুবই ক্ষুদ্র সিটি (setae) রয়েছে। "Neopalpa donaldtrumpi Motte trägt nun Namen von Donald Trump". Spiegel Online, 18 January 2017 (German) Povolný, Dalibor (১৯৯৮)। "Neopalpa gen. n. and Eurysaccoides gen. n. — two new genera of the tribe Gnorimoschemini from California, with the description of three new species (Lepidoptera, Gelechiidae)"। Revista de Lepidopterología। Sociedad Hispano-Luso-Americana de Lepidopterología। 26: 139–146।  Fitch, Chris (২০১৭-০১-১৮)। "Meet the Trump moth"। Geographical। Royal Geographical Society। ২০১৭-০১-২৯ তারিখে মূল থেকে আর্কাইভ করা। সংগ্রহের তারিখ ২০১৭-০১-২০।  Nazari, Vazrick (২০১৭)। "Review of Neopalpa Povolný, 1998 with description of a new species from California and Baja California, Mexico (Lepidoptera, Gelechiidae)"। ZooKeys। 646: 79। ডিওআই:10.3897/zookeys.646.11411।
স্বীকারোক্তি

স্বীকারোক্তি (Confession) হল যে কোনো সময় দেওয়া এমন একধরনের স্বীকৃতি (Admission) বা বক্তব্য যার মাধ্যমে অভিযুক্ত ব্যক্তি নিজের অপরাধ কবুল করে। ভারতীয় সাক্ষ্য আইনে (Indian Evidence Act - 1872) স্বীকারোক্তির সংজ্ঞা না দেওয়া থাকলেও ব্যাখ্যা দেওয়া আছে। এই আইন (ধারা নং ২৪ - ৩০) অনুযায়ী স্বীকারোক্তি ফৌজদারী মামলায় একটি অতি গুরুত্বপূর্ণ ও সংবেদনশীল বিষয়রূপে চিহ্নিত। ১) ফৌজদারী আদালত বা ম্যাজিস্ট্রেটের সম্মুখে দেওয়া স্বীকারোক্তি (Judicial confession) ২) ম্যাজিস্ট্রেট বা আদালতের সম্মুখে ছাড়া অন্য কোথাও দেওয়া স্বীকারোক্তি (Extra judicial confession) সাক্ষ্য আইনের ২৪ নং ধারা : প্রলোভন, হুমকি, প্রতিশ্রুতি দিয়ে আদায় করা স্বীকারোক্তি আদালতের কাছে অপ্রাসঙ্গিক হবে যদি আদালত মনে করেন তা দ্বারা স্বীকারকারী ব্যক্তি কোনো সুবিধা পাবে বা খারাপ কিছু এড়াতে পারবে। সাক্ষ্য আইনের ২৫ নং ধারা : পুলিশের কাছে প্রদেয় স্বীকারোক্তি অভিযুক্তের বিরুদ্ধে প্রমাণ হিসেবে আনা যাবেনা। সাক্ষ্য আইনের ২৬ নং ধারা : পুলিশের হেফাজতে থাকা ব্যক্তির স্বীকারোক্তি প্রমাণ হিসেবে আনা যাবেনা, যদিনা তা একজন ম্যাজিস্ট্রেটের সাক্ষাতে দেওয়া হয় সাক্ষ্য আইনের ২৭ নং ধারা : পুলিশের কাছে অভিযুক্ত ব্যক্তির স্বীকারোক্তি থেকে পাওয়া সংবাদের পরিমানস্বরূপ যে তথ্য আবিষ্কৃত হয় তার সাথে স্বীকারোক্তির সম্পর্ক প্রমাণ করা যাবে। সাক্ষ্য আইনের ২৮ নং ধারা : প্রলোভন, হুমকি প্রতিশ্রুতি ইত্যাদি দেওয়ার ফলে মনে তার যে প্রভাব পড়ে, সেটা দূর হয়ে যাওয়ার পরে প্রাপ্ত স্বীকারোক্তি প্রাসঙ্গিক হয়। সাক্ষ্য আইনের ২৯ নং ধারা : অন্যথায় প্রাসঙ্গিক স্বীকারোক্তি গোপন রাখার প্রতিশ্রুতি ইত্যাদির কারণে অপ্রাসঙ্গিক হবেনা। সাক্ষ্য আইনের ৩০ নং ধারা : প্রমাণিত স্বীকারোক্তি, যা স্বীকারকারী ও একই অপরাধে অভিযুক্ত বিচারাধীন অভিযুক্তকে প্রভাবিত করে তখন তা আদালতের বিবেচনায় আসতে পারে। Shraddha7 (11 July 2013)। "Confession under Indian Evidence Act"। ১৯ মার্চ ২০১৭ তারিখে মূল থেকে আর্কাইভ করা। সংগ্রহের তারিখ 23.01.17।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Critical analysis on Confession"। Legal Service India। সংগ্রহের তারিখ 23.01.17।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
রবার্ট ব্রুকস ব্রাউন

রবার্ট ব্রুকস ব্রাউন (জন্ম এপ্রিল ১৪, ১৯৫৯) হলেন যুক্তরাষ্ট্র সেনাবাহিনীর একজন চার তারকা জেনারেল। তিনি যুক্তরাষ্ট্র সেনাবাহিনী পেসিফিকের কমান্ডারের দায়িত্ব পালন করেন। ফেব্রুয়ারি ২০১৪ থেকে এপ্রিল ২০১৪ পর্যন্ত তিনি যুক্তরাষ্ট্র সেনাবাহিনীর সম্মিলিত সামরিক কেন্দ্রের কমান্ডিং জেনেরালের দায়িত্ব পালন করেন। ১৯৭৭ সালে ব্রাউন মিসিগানের নসি পয়েন্টি উচ্চ বিদ্যালয় থেকে পাশ করেন। যুক্তরাষ্ট্র মিলিটারি একাডেমীতে যোগ দেওয়ার আগে তিনি একটি বাস্কেটবল দলে খেলতেন। ১৯৮১ সালে তিনি ইউনাইটেড স্টেটস মিলিটারি একাডেমি থেকে পাশ করেন। এরপর ভার্জিনিয়া বিশ্ববিদ্যালয় থেকে ১৯৮০ এর দশকে তিনি উচ্চতর ডিগ্রি লাভ করেন। "I Corps "America's Corps!""। army.mil। সংগ্রহের তারিখ ২০ মে ২০১৫।  "Register of Graduates and Former Cadets of the United States Military Academy"। google.ca। সংগ্রহের তারিখ ২০ মে ২০১৫।  http://www.allgov.com/news/appointments-and-resignations/commander-us-army-combined-arms-center-who-is-robert-brown-140921?news=854311
মহিমচন্দ্র দাশগুপ্ত

মহিমচন্দ্র দাশগুপ্ত (৯ এপ্রিল ১৮৮২ - ৬ আগস্ট ১৯৩৮) একজন ব্রিটিশ বিরোধী স্বাধীনতা সংগ্রামী ও সমাজসেবক। মহিমচন্দ্রের জন্ম হয়েছিল বর্তমান বাংলাদেশের নোয়াখালী জেলার নবাবপুরে। তিনি ডাক্তারি পাশ করে চট্টগ্রামে তার কর্মকেন্দ্র গড়ে তোলেন। ডাক্তার হওয়ার সুবাদে জনপ্রিয়তা ছিল এলাকায়। গান্ধীজির ভাবনায় অনুপ্রাণিত হয়ে কংগ্রেসে যোগদান করেন এবং অসহযোগ আন্দোলনে চট্টগ্রামে প্রধান ভূমিকা রাখেন। চট্টগ্রাম জেলা কংগ্রেসের সভাপতি নির্বাচিত হয়েছেন। বৃহৎ শ্রমিক আন্দোলন গড়ে তোলার ক্ষেত্রে দেশপ্রিয় যতীন্দ্রমোহন সেনগুপ্তর তিনি ছিলেন অন্যতম সহকারী। নিজে অহিংস আন্দোলনে সাথে জড়িত থাকলেও সশস্ত্র বিপ্লববাদীদের প্রতি গভীর সহানুভূতি ও ভালবাসা ছিল। মূলত তার চেষ্টা ও সহযোগীতায়, চারদিকে প্রবল বিরোধিতা সত্বেও মাস্টারদা সূর্য সেন চট্টগ্রাম জেলা কংগ্রেসের সম্পাদক হন ১৯২৮ সালে। সুর্য সেনের সাথে গভীর হৃদ্যতা হয় এবং চট্টগ্রাম অস্ত্রাগার লুন্ঠনের অব্যবহিত পর পুলিশি ধরপাকড়ের সময় বহু বিপ্লবীকে আত্মগোপনে সহায়তা করতেন। এজন্যে তাকে ও তার পরিবারকে ব্যপক সরকারি অত্যাচার ও হেনস্থার সম্মুখীন হতে হয় বহুবার। তার দাদা জমিদার বিপিন দাশগুপ্ত পুলিশি অত্যাচারে অসুস্থ হয়ে মারা যান। মহিমচন্দ্র নানা ধরনের জনকল্যাণমূলক কাজের সাথে জড়িয়ে ছিলেন আজীবন। চট্টগ্রাম পৌরসভা, জেলাবোর্ড, রামকৃষ্ণ মিশন আশ্রম এবং প্রবর্তক সংঘর চট্টগ্রাম শাখার সাথে সংযুক্ত ছিলেন। মহিমচন্দ্র দাশগুপ্ত মারা যান ৬ আগস্ট ১৯৩৮ সালে। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪০৪।
মোহিনী মন্ডল

মোহিনী মন্ডল (? —১৯৪২) একজন বিপ্লবী ও মেদিনীপুর জেলার কমিউনিস্ট নেতা। মোহিনী মন্ডল ব্রিটিশ ভারতের ঘাটালে জন্মগ্রহণ করেন। তিনি ছিলেন অবিভক্ত মেদিনীপুর জেলায় ভারতের কমিউনিস্ট পার্টির প্রতিষ্ঠাতাদের মধ্যে অন্যতম ব্যক্তিত্ব। প্রথম জীবনে সন্ত্রাসবাদী বিপ্লবী আন্দোলনের সাথে যুক্ত থাকলেও পরে মার্কসবাদী দর্শনে আকৃষ্ট হন। জেলা নেতা ভুপাল পান্ডা, দেবেন দাস প্রমুখদের সংগে কৃষক সভার কাজ করতেন। কমিউনিস্ট পার্টি নিষিদ্ধ হলে আত্মগোপন করেছিলেন। স্বাধীনতা সংগ্রাম ও জেলার বামপন্থী আন্দোলনের প্রথম সারির নেতা হয়েও তিনি অবহেলিত ও অখ্যাত রয়ে গেছেন। তার আত্মগোপনকালীন জীবনের ব্যাপারে আর বেশি কিছু জানা যায়না। আত্মগোপন থাকা অবস্থাতেই মারা যান মোহিনী মন্ডল। "Freedom from dust"। The Telegraph। July 29, 2004। সংগ্রহের তারিখ 23.01.17।  এখানে তারিখের মান পরীক্ষা করুন: |সংগ্রহের-তারিখ= (সাহায্য) প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪২৯।  Gpuripada Chatterjee (১৯৮৭)। History of Bagree-Rajya। Mittal Publications। পৃষ্ঠা 188।
সরোজ আভা দাস চৌধুরী (নাগ)

সরোজ আভা দাস চৌধুরী (? - ১৯ আগস্ট ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। সরোজ আভা দাস বরিশাল জেলায় জন্মগ্রহণ করেন। পৈতৃক দেশ ঢাকা জেলার বিক্রমপুর এর জামির্তা গ্রামে। তার পিতার নাম রহিনীকুমার দাস চৌধুরী ও মাতার নাম প্রমোদাসুন্দরী দেবী। সরোজ আভার স্বামী ছিলেন ধীরেন্দ্রনাথ একজন বিপ্লবী। ১৯২৯ সালে তিনি বিপ্লবী অনুশীলন সমিতি সাথে যুক্ত হন। দলের মহিলা সংগঠনের সাথে যুক্ত ছিলেন। ছাত্রীদের মধ্যে সংগঠন তাে করতেই, তার প্রভাবে তার মা ও ভাইরাও প্রভাবিত হন এবং সমস্ত পরিবারটাই বিপ্লবীদের একটি প্রধান অবলম্বন স্বরূপ হয়। তাদের বাড়িতে নিষিদ্ধ পুস্তক ও অন্যান্য দ্রব্য লুক্কায়িত থাকত। টিটাগড় ষড়যন্ত্র মামলায় আত্মগোপনকারীদের আশ্রয় দিয়েছিলেন। সেই সময় সরােজ আভা দাসচৌধুরী ও তার সহকর্মী মেয়েরা অর্থ দিয়ে এবং অলংকার বিক্রি করে বিপ্লবীদের জীবনযাপনের ও বিপ্লব-প্রচেষ্টায়। এছাড়াও তার বাড়ি ছিল বিপ্লবীদের আশ্রয় কেন্দ্র। ১৯৩৫ সালে তাঁকে গ্রেপ্তার করে ডেটিনিউ রূপে দিনাজপুর, দার্জিলিং, মেদিনীপুরসহ নানা স্থানের জেলে বন্দী রাখে প্রায় দুই বছর। ১৯৩৭ সালে তিনি মুক্তি। ১৯৩৮ সালে বিপ্লবী কর্মী ধীরেন্দ্রনাথ নাগ সাথে বিয়ে হয়। তারপরে স্বামীর সাথে মিলে কলকাতায় 'মহামানব শিক্ষাসনদ' প্রতিষ্ঠা করেন। ১৯৪২ সালের আন্দোলনের সময়ও তিনি নিজের বাড়িকে কর্মীদের আশ্রয়কেন্দ্র করেন। কর্মীরা তার আশ্রয়ে থেকে আন্দোলন পরিচালনা করেন। ১৯৫১ সালের ১৯ আগস্ট দুরারােগ্য জ্বরে অকস্মাৎ তার মৃত্যু হয়। একটি নিরভিমান ও নীরব কমী সেদিন অকালে বিদায় নিলেন। কত দরিদ্র পরিবার ও অসহায় নারী যে সেদিন অনাথ হয়ে গেলেন তা বলা যায় না। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৭৬-১৭৭। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য) বসু, অঞ্জলি (নভেম্বর ২০১৩)। বসু, অঞ্জলি; সেনগুপ্ত, সুবোধচন্দ্র, সম্পাদকগণ। সংসদ বাঙালি চরিতাভিধান। ১ (পঞ্চম সংস্করণ, দ্বিতীয় মুদ্রণ সংস্করণ)। কলকাতা: সাহিত্য "সংসদ। পৃষ্ঠা ৭৭০। আইএসবিএন 978-8179551356।  |সংগ্রহের-তারিখ= এর |ইউআরএল= প্রয়োজন (সাহায্য)
দ্বিবার্ষিক এশীয় চারুকলা প্রদর্শনী

দ্বিবার্ষিক এশীয় চারুকলা প্রদর্শনী বাংলাদেশ শিল্পকলা একাডেমি আয়োজিত চারুকলা বিষয়ক সর্ববৃহৎ দ্বিবার্ষিক প্রদর্শনী। এশিয়া ও প্রশান্ত মহাসাগরীয় অঞ্চলের দেশগুলোর বিশিষ্ট শিল্পীদের অংশগ্রহণে এ প্রদর্শনী ১৯৮১ সালে যাত্রা শুরু করে। বাংলাদেশ শিল্পকলা একাডেমির জাতীয় চিত্রশালায় মাসব্যাপী এ প্রদর্শনী ১ সেপ্টেম্বর থেকে ৩১ সেপ্টেম্বর পর্যন্ত প্রতিদিন বেলা ১১টা থেকে রাত ৮টা এবং শুক্রবার বেলা ৩টা থেকে রাত ৮টা পর্যন্ত দর্শকদের জন্য উন্মুক্ত থাকে। http://m.prothom-alo.com/­entertainment/­article/1033007/­জাতীয়-চিত্রশালায়-জমে-­উঠেছে-এশীয়-চারুকলা-প­্রদর্শনী[স্থায়ীভাবে অকার্যকর সংযোগ] http://www.asianartbiennale.org.bd/
আর৫৬০ (বাংলাদেশ)

আঞ্চলিক সড়ক ৫৬০ বা আর৫৬০ হল বাংলাদেশের একটি আঞ্চলিক সড়ক। এটি রংপুর বিভাগের রংপুর, নীলফামারী, লালমনিরহাট - এই তিন জেলায় অবস্থিত দক্ষিণ-উত্তরগামী একটি আঞ্চলিক মহাসড়ক। এ রাস্তাটি এন৫-এর সাথে এন৫০৯-কে সংযুক্ত করে পাটগ্রাম স্থলবন্দরের সাথে রংপুরের দূরত্ব কমিয়েছে। রাস্তাটি এন৫ থেকে তিস্তা ব্যারেজ পর্যন্ত ৪৯.১৩ কিলোমিটার এবং সেখান থেকে এন৫০৯ পর্যন্ত ৮ কিলোমিটার লম্বা এবং একটি দুই লেন বিশিষ্ট গুরুত্বপূর্ণ মহাসড়ক। ২০০৯ সালে রাস্তাটি আঞ্চলিক মহাসড়ক হিসাবে নকশা করা হয়। সম্পূর্ণ রাস্তাটি রংপুর, নীলফামারী ও লালমনিরহাট জেলাতে অবস্থিত। "Basic info (R560)"। OnlineRoadNetwork। সড়ক ও জনপথ বিভাগ। সংগ্রহের তারিখ ২০ জানুয়ারি ২০১৭। [স্থায়ীভাবে অকার্যকর সংযোগ] List of links of R560 (what is a link)[স্থায়ীভাবে অকার্যকর সংযোগ] প্রবেশদ্বার:  সড়ক বাংলাদেশ
সাত গম্বুজ মসজিদ

ঢাকার মোহাম্মদপুরে অবস্থিত মুঘল আমলে নির্মিত একটি মসজিদ। এই মসজিদটি চারটি মিনারসহ তিনটি গম্বুজের কারণে মসজিদের নাম হয়েছে 'সাতগম্বুজ মসজিদ'। এই মসজিদটি মুঘল আমলের অন্যতম নিদর্শন। ১৬৮০ সালে মুঘল সুবাদার শায়েস্তা খাঁর আমলে তার পুত্র উমিদ খাঁ মসজিদটি নির্মাণ করান। মসজিদটি লালবাগ দুর্গ মসজিদ এবং খাজা আম্বর মসজিদ এর সাথে সাদৃশ্যপূর্ণ। ঢাকার মোহাম্মদপুরে (বাসস্ট্যান্ড) কাটাসুর থেকে শিয়া মসজিদের দিকে একটা রাস্তা চলে গেছে বাঁশবাড়ী হয়ে। এই রাস্তাতে যাওয়ার পথে পড়ে সাত গম্বুজ মসজিদ। এর ছাদে রয়েছে তিনটি বড় গম্বুজ এবং চার কোণের প্রতি কোনায় একটি করে অণু গম্বুজ থাকায় একে সাত গম্বুজ মসজিদ বলা হয়। এর আয়তাকার নামাজকোঠার বাইরের দিকের পরিমাণ দৈর্ঘ্যে ১৭.৬৮ এবং প্রস্থে ৮.২৩ মিটার। এর পূর্বদিকের গায়ে ভাঁজবিশিষ্ট তিনটি খিলান এটিকে বেশ আকর্ষণীয় করে তুলেছে। পশ্চিম দেয়ালে তিনটি মিহরাব রয়েছে। দূর থেকে মসজিদটি অত্যন্ত সুন্দর দেখায়। মসজিদের ভিতরে ৪টি কাতারে প্রায় ৯০ জনের নামাজ পড়ার মত স্থান রয়েছে। মসজিদের পূর্বপাশে এরই অবিচ্ছেদ্য অংশ হয়ে রয়েছে একটি সমাধি। কথিত আছে, এটি শায়েস্তা খাঁর মেয়ের সমাধি। সমাধিটি ‘বিবির মাজার’ বলেও খ্যাত। এ কবর কোঠাটি ভেতর থেকে অষ্টকোনাকৃতি এবং বাইরের দিকে চতুষ্কোনাকৃতির। বেশ কিছুদিন আগে সমাধিক্ষেত্রটি পরিত্যক্ত এবং ধ্বংসপ্রাপ্ত ছিল। বর্তমানে এটি সংস্কার করা হয়েছে। মসজিদের সামনে একটি বড় উদ্যানও রয়েছে। একসময় মসজিদের পাশ দিয়ে বয়ে যেত বুড়িগঙ্গা। মসজিদের ঘাটেই ভেড়ানো হতো লঞ্চ ও নৌকা। কিন্তু বর্তমান অবস্থায় তা কল্পনা করাও কষ্টকর। বড় দালানকোঠায় ভরে উঠেছে মসজিদের চারপাশ। প্রত্নতত্ত্ব অধিদপ্তর এর দেখাশোনার দায়িত্ব গ্রহণ করেছে। ১৮১৪ সালে স্যার চার্লস ডি 'ওয়াইলি কর্তৃক বুড়িগঙ্গা নদীর পাশে সাত মসজিদের একটি শিল্পকর্ম। রাতে সাত গম্বুজ মসজিদ ঐতিহাসিক সাত গম্বুজ মসজিদের অভ্যন্তরভাগ সাত গম্বুজ মসজিদ সমাধি সাত গম্বুজ মসজিদের প্রধান প্রবেশদ্বার ঐতিহাসিক সাত গম্বুজ মসজিদের পার্শ্ব দৃশ্য সাত গম্বুজ মসজিদ উপর থেকে সাত গম্বুজ মসজিদ বাংলাদেশের মসজিদের তালিকা ঢাকা বিভাগের মসজিদের তালিকা বাংলাদেশের প্রত্নতাত্ত্বিক স্থানের তালিকা Bari, M. A.। "Satgumbad Mosque"। Dhaka: Banglapedia: The National Encyclopedia of Bangladesh, Asiatic Society of Bangladesh। ২০০৮-০১-০৪ তারিখে মূল থেকে আর্কাইভ করা। সংগ্রহের তারিখ ২০১২-০৯-১৮।  "Sat Gumbad Mosque"। Lonelyplanet.com।  উইকিমিডিয়া কমন্সে সাত গম্বুজ মসজিদ সংক্রান্ত মিডিয়া রয়েছে।
টিনটিন: ডেসটিনেশন অ্যাডভেঞ্চার

টিনটিন: ডেসটিনেশন অ্যাডভেঞ্চার একটি ভিডিও গেম যা বেলজীয় কার্টুনিস্ট হার্জের দুঃসাহসী টিনটিন সিরিজের আংশিক অবলম্বনে নির্মিত হয়েছে। ২০০১ সালের শেষদিকে এটি ইউরোপে মাইক্রোসফট উইন্ডোজ এবং প্লেস্টেশনের জন্যে মুক্তি দেয়া হয়। গেমটি খেলার পদ্ধতি অনেকটা পূর্ববর্তী টিনটিন-কেন্দ্রিক গেম প্রিজনারস অফ দ্য সান ও টিনটিন ইন টিবেট-এর মতোই। তবে ব্যতিক্রম হিসেবে এতে খেলোয়াড় গাড়ি চালাতে পারে। এ ছাড়া গেমটির একমাত্র বিশেষত্ব ছিল সম্পূর্ণ ত্রিমাত্রিক গ্রাফিক্স। গেমটি বেশি জনপ্রিয়তা পায়নি, তাই সহজলভ্য গেমে যেসব কমিকস থেকে নেয়া হয়েছে: কৃষ্ণদ্বীপের রহস্য লাল বোম্বেটের গুপ্তধন কালো সোনার দেশে চাঁদে টিনটিন ফ্লাইট ৭১৪ টিনটিন: ডেসটিনেশন অ্যাডভেঞ্চার প্লেস্টেশনের জন্যে - সেপ্টেম্বর, ২০০১ টিনটিন: ডেসটিনেশন অ্যাডভেঞ্চার উইন্ডোজের জন্যে - নভেম্বর, ২০০১ Tintin: Destination Adventure on Amazon.fr The Cult of Tintin at Tintinologist.org
চিত্তেশ্বরী মন্দির

চিত্তেশ্বরী মন্দির হল পশ্চিমবঙ্গের কলকাতার কাশীপুরে 'গান-অ্যান্ড-শেল' কারখানার পাশে অবস্থিত। জনশ্রুতি, প্রাচীন কলকাতার চিৎপুর ('চিত্রপুর') অঞ্চলের অধিষ্ঠাত্রী দেবী হলেন 'চিত্তেশ্বরী'/'চিত্রেশ্বরী'। দেবীমূর্তি প্রাচীন হলেও বর্তমান চিত্তেশ্বরী মন্দিরটি অপেক্ষাকৃত নবীন। মন্দিরের বাইরের গাত্রে 'আদি চিত্তেশ্বরী মন্দির'-এর স্থাপনা ১৬১০ খ্রিস্টাব্দ বলে উল্লেখ আছে। লোককাহিনী অনুসারে, জঙ্গলাকীর্ণ প্রাচীন চিত্রপুর গ্রামে 'চিতে' বা 'চিত্তেশ্বর' নামে এক দুর্ধর্ষ ডাকাত বাস করত। একবার একটিমাত্র নিমগাছের গুড়ি থেকে চিতে একটি দেবীপ্রতিমা তৈরী করে তান্ত্রিক মতে পূজার্চনা করতে থাকে। তাঁর নামানুসারে দেবীর নাম হয় 'চিত্তেশ্বরী'। চিতে ডাকাতের মৃত্যুর পর দেবীমূর্তি মাটির তলায় সমাধিস্থ হয়। পরবর্তীতে, নৃসিংহ ব্রহ্মচারী নামে এক তান্ত্রিক সন্ন্যাসী দেবীবিগ্রহ ভূগর্ভ থেকে উদ্ধার করে সেই স্থানে পুনঃপ্রতিষ্ঠা করেন। শেওড়াফুলি রাজবংশের রাণী ব্রহ্মচারীর অলৌকিকত্বের পরিচয় পেয়ে দেবী চিত্তেশ্বরীর নামে ঐ স্থানের অনেক সম্পত্তি দেবোত্তর করে দেন এবং তাকে পূজারী ও সেবায়েত নিযুক্ত করেন। সেই থেকে মন্দিরের পূজারীর উপাধি 'ব্রহ্মচারী' আজও চলে আসছে। চিত্তেশ্বরী দেবীমূর্তি হল সিংহবাহিনী দুর্গামূর্তি। দুর্গার সঙ্গে অন্য দেবদেবীরা অনুপস্থিত। দেবীমূর্তির পাশে একটি বাঘের মূর্তি আছে, যা সুন্দরবনের ব্যাঘ্রদেবতা দক্ষিণরায়ের দ্যোতক। দেবীর প্রতিষ্ঠাকালে চব্বিশ পরগণা ও কলকাতার এই অঞ্চল যে সুন্দরবনের একটি অংশ হিসাবে জলাজঙ্গলময় ছিল এবং বাঘের উপদ্রুত ছিল, এই মূর্তি তারই পরিচয় দেয়। চিত্তেশ্বরী দেবীর পূজার আগে এই বাঘের দেবতার পূজা করার প্রাচীন রীতি বিদ্যমান। দেবীমূর্তি প্রাচীন হলেও আদি মন্দিরটি স্থানীয় কোন গাছতলা বা পর্ণকুটীরে ছিল বলে মনে করা হয়। বর্তমান মন্দিরের পিছনে একটি ছোট বাগানের মধ্যে পূর্বোক্ত তান্ত্রিক ব্রহ্মচারী প্রতিষ্ঠিত পঞ্চমুণ্ডের আসনটি এখনও আছে। উইকিমিডিয়া কমন্সে চিত্তেশ্বরী মন্দির সংক্রান্ত মিডিয়া রয়েছে। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ১৭১-১৭৪ পিনাকী বিশ্বাস (২০২০)। বাংলার ডাকাতকালী, মিথ ও ইতিহাস। কলকাতা: খড়ি প্রকাশনী। পৃষ্ঠা ৯৭। আইএসবিএন 978-81-942305-5-7।  প্রতিবেদন, নিজস্ব। "কালী-কথা: চিত্তেশ্বরী মন্দির"। anandabazar.com। সংগ্রহের তারিখ ২০২০-১১-১১।
মিলাদ টাওয়ার

মিলাদ টাওয়ার (ফার্সি: برج میلاد, প্রতিবর্ণীকৃত: বোর্জ-এ-মিলাদ), যেটি তেহরান টাওয়ার নামেও পরিচিত, হল একটি বহুতলবিশিষ্ট টাওয়ার। উঁচু টাওয়ারগুলোর মধ্যে এটি ষষ্ঠ। মুক্ত স্থাপত্যের উঁচু ভবনগুলোর মধ্যে এটি ১৭তম। এটি কারাব শহর এবং গিসা জেলার মধ্যে অবস্থিত। টাওয়ারটি ১২ তলা এবং এর মাথায় রয়েছে বল আকৃতির স্থাপত্য। এর ছাদ ৩১৫ মি উঁচু। টাওয়ারটি "ইন্টারন্যাশনাল ট্রেড এন্ড কনভেনশন সেন্টার অফ ইরানের" একটি অংশ। এতে একটি পাঁচ তারকা হোটেলও রয়েছে। এছাড়া আছে একটি সম্মেলন কেন্দ্র, একটি আইটি পার্ক এবং ওয়ার্ল্ড ট্রেড সেন্টার। "Borj-e Milad, Tehran - SkyscraperPage.com"। Skyscraperpage.com। সংগ্রহের তারিখ ২০১২-১২-২৯।  Zafarani, H.। "Seismic Response Analysis of Milad Tower in Tehran, Iran, UNDER SITE-SPECIFIC SIMULATED GROUND MOTIONS" (পিডিএফ)। Iitk.ac.in।  "Milad Tower | Buildings"। Emporis.com। সংগ্রহের তারিখ ২০১২-১২-২৯।  "Milad Tower, a perfect product for a perfect project"। NBN (Nasl Bartar Novin)। n.d.। নভেম্বর ১৭, ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০৯-১০।  Andrew Burke, Mark Elliott. Iran (Lonely Planet Country Guide). p. 114. Lonely Planet Publications, 5th Edition, 2008. আইএসবিএন ৯৭৮-১-৭৪১০৪-২৯৩-১. "Iran Opens World's 4th Highest Telecoms Tower"। Cellular-News। ২০০৯-০৯-০৮। ২০১৮-০৭-১৪ তারিখে মূল থেকে আর্কাইভ করা। সংগ্রহের তারিখ ২০০৯-১০-০৫।
ধীরেন দে

ধীরেন দে (? - ২৩ আগস্ট ১৯৩৩) একজন ব্রিটিশ বিরোধী স্বাধীনতা আন্দোলনের বিপ্লবী ও কিশোর শহীদ। ধীরেন দে জন্মগ্রহণ করেন বাংলাদেশের ময়মনসিংহ জেলার জামালপুরে। অল্প বয়েসেই বিপ্লবী আন্দোলনে যোগ দিয়েছিলেন। গোয়েন্দা পুলিশের এক দারোগা তাকে ২০ আগস্ট ১৯৩৩ সালে গ্রেপ্তার করে গুপ্তকথা আদায়ের চেষ্টা করে এবং তিন দিন তিন রাত্রি ধরে নির্মম প্রহার করে। এই ভয়াবহ নির্যাতনের ফলে মৃত্যু হয় কিশোর ধীরেনের। মৃত্যুর পর তার মৃতদেহটি জঙ্গলে ফেলে দেওয়া হয় এবং এই মিথ্যা প্রচার করা হয় যে বিপ্লবী সঙ্গীদের মধ্যে দলাদলির কারণে ধীরেন দে মারা যান। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২২৯। আইএসবিএন 81-85626-65-0।  Volume 1, P.N. Chopra (২০১৬)। WHO'S WHO OF INDIAN MARTYRS। Publications Division Ministry of Information & Broadcasting.।
মোহাম্মদপুর প্রিপারেটরি স্কুল এন্ড কলেজ

মোহাম্মদপুর প্রিপারেটরি স্কুল এন্ড কলেজ বিশ শতকে ঢাকার মোহাম্মদপুরে প্রতিষ্ঠিত একটি বিখ্যাত শিক্ষাপ্রতিষ্ঠান। ছেলে ও মেয়ে শিক্ষার্থীদের জন্য আলাদা ক্যাম্পাস সংবলিত এই প্রতিষ্ঠানটিতে প্রায় পাঁচ হাজার শিক্ষার্থী অধ্যয়ন করে। ১৯৭৬ সালের বিদ্যালয়টি প্রতিষ্ঠিত হয়। ১৯৯৩ সালে মোহাম্মদপুর প্রিপারেটরি গার্লস কলেজে একাদশ শ্রেণী চালু করা হয়। ২০০৪ সালে ৩/৩ আসাদ অ্যাভিনিউতে কলেজ শাখা চালু করা হয়। এই বিদ্যালয়ে বাংলা ও ইংরেজি মাধ্যম চালু রয়েছে। এই প্রতিষ্ঠানে বিজ্ঞান, ব্যাবসায় শিক্ষা ও মানবিক (বালিকা শাখায়) বিভাগ চালু আছে। কাজী আজহার আলী : প্রতিষ্ঠাতা "Spellers show their talent"। The Daily Star। ২০১৩-০২-১০। সংগ্রহের তারিখ ২০১৬-০৫-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://web.archive.org/web/20161120134306/http://www.mpsc.edu.bd/